text: উৎপলকুমার বসু (৩ আগস্ট ১৯৩৯ - ৩ অক্টোবর ২০১৫) বাংলা সাহিত্যে হাংরি আন্দোলন-এর একজন খ্যাতনামা কবি । ১৯৬০ পর্যন্ত তিনি কৃত্তিবাস গোষ্ঠীর কবি হিসাবে পরিচিত ছিলেন ।
  
  হাংরি আন্দোলন 
  
  সমীর রায়চৌধুরীর কলেজ - জীবনের বন্ধু উৎপল ১৯৬১ সালে হাংরি আন্দোলন এর সূত্রপাত ঘটতেই তাতে যোগ দেন, এবং তার কবিতা রচনার ধারায় বাঁকবদল ঘটে । হাংরি আন্দোলন এর কারণে ১৯৬৪ সালে তার বিরুদ্ধেও গ্রেপতারি পরোয়ানা জারি হয়েছিল । সেকারণে তিনি যোগমায়া দেবী কলেজের অধ্যাপনা থেকে বরখাস্ত হন । ১৯৬৫ সালে অভিমানাহত উৎপল লন্ডনে গিয়ে বসবাস আরম্ভ করেন । সেখানে তিনি শিক্ষকতা করতেন । লন্ডনে বসবাসকালে তিনি বিবাহ করেন এবং কবিতা লেখা থেকে সাময়িক বিরতি নেন ।
  
  সাহিত্যধারা 
  দুই দশক পর কলকাতায় ফিরে উৎপলকুমার বসু পুনরায় কবিতা লেখা আরম্ভ করেন । তার সমসাময়িক, এমনকি তরুণতর কবিদের তুলনায় তার কবিতা ছিল সম্পূর্ণ নূতন ।নিরাসক্ত ও নির্লিপ্তভাবে বস্তুস্বভাবের যথাযথ বর্ণনা তার কবিতার মুখ্য বৈশিষ্ট্য । বস্তুর অভ্যন্তর সত্যের অভিমুখে কবিতাকে চালনা করেছেন উৎপল । তার চারপাশে ছড়িয়ে থাকা জীবন প্রকৃতি কোনো রহস্যভূমি রচনা না করেই তার কবিতে মেলে ধরে বর্তমান সমাজবাস্তবতা । উৎপলকুমার বসু বহুলব্যবহৃত শব্দগুলোকে কবিতার শরীরে এমনভাবে স্হাপন করেছেন যে তার ফলে তৈরি হয়েছে বাক্যের নূতন মাত্রা । অনেকে অবশ্য বলেন তার কবিতা 'আকারসর্বস্ব'।
  
  কাব্যগ্রন্থ 
  thumb|Center|300px|একটি অনুষ্ঠানে কবিতা পড়ছেন উৎপলকুমার বসু
   চৈত্রে রচিত কবিতা (১৯৬১)
   পুরী সিরিজ (১৯৬৪)
   আবার পুরী সিরিজ (১৯৭৮)
   লোচনদাস কারিগর (১৯৮২)
   খণ্ডবৈচিত্রের দিন (১৯৮৬)
   শ্রেষ্ঠ কবিতা ( ১৯৯১)
   সলমাজরির কাজ (১৯৯৫)
   পদ্যসংগ্রহ (১৯৯৬ )
   কবিতাসংগ্রহ (১৯৯৬)
   কহবতীর নাচ (১৯৯৭)
   নাইট স্কুল (১৯৯৯)
   টুসু আমার চিন্তামণি (২০০০)
  
  তথ্যসূত্র 
  
   যোগসূত্র উৎপলকুমার বসু সংখ্যা (১৯৯৪) । সম্পাদক: বিনয় ঘোষ । টি.জি. ২/২৯, তেঘরিয়া, হাতিয়ারা, কলকাতা ৭০০০৫৯ । আলোচকগণ : তরুণ বন্দ্যোপাধ্যায়, যোগেন চৌধুরী, প্রশান্ত মাজী, অলোকরঞ্জন দাশগুপ্ত, মিহির চক্রবর্তী, রাঘব বন্দ্যোপাধ্যায়, বীরেন্দ্রনাথ রক্ষিত, উপল দত্তগুপ্ত, গৌতম বসু, চৈতালী চট্টোপাধ্যায়, কালীকৃষ্ণ গুহ ও রঞ্জন বন্দ্যোপাধ্যায় ।
  
  বহিঃসংযোগ 
   উৎপলকুমার বসু ও আন্যান্য হাংরিদের নথিপত্রের সংগ্রহশালা 
   টাইম ম্যাগাজিনে প্রকাশিত উৎপলকুমার বসু ও আন্যান্য হাংরিদের সংবাদ ও ছবি 
  
  বিষয়শ্রেণী:হাংরি প্রজন্ম
  বিষয়শ্রেণী:বাঙালি কবি
  বিষয়শ্রেণী:১৯৩৯-এ জন্ম
title: উৎপলকুমার বসু